**Projekto lyginamasis variantas**

PATVIRTINTA

Molėtų rajono savivaldybės tarybos 2021 m. sausio 29 d. sprendimu

Nr. B1-6

**MOLĖTŲ RAJONO SAVIVALDYBĖS NEFORMALIOJO VAIKŲ ŠVIETIMO**

**LĖŠŲ SKYRIMO IR NAUDOJIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Molėtų rajono savivaldybės neformaliojo vaikų švietimo lėšų skyrimo ir naudojimo tvarkos aprašo (toliau – Aprašas) paskirtis - apibrėžti Europos Sąjungos finansinės paramos, bendrojo finansavimoir kitų Lietuvos Respublikos valstybės biudžetolėšų (toliau - NVŠ lėšos), skiriamų Molėtų rajono savivaldybės (toliau – Savivaldybė) mokinių ugdymui pagal neformaliojo vaikų švietimo (išskyrus ikimokyklinio, priešmokyklinio ir formalųjį švietimą papildančio ugdymo) (toliau – NVŠ) programas, ~~lėšų skyrimą~~ ~~ir naudojimą~~ **skyrimą ir naudojimą**, reikalavimus NVŠ teikėjui ir NVŠ programoms,NVŠ lėšomis finansuojamų vaikų apskaitą, NVŠ programų vertinimo, lėšų pervedimo, kokybės užtikrinimo ir atsiskaitymo už NVŠ lėšas tvarką.

2. NVŠ lėšos skiriamos Savivaldybei NVŠ plėtotei, siekiant didinti neformaliojo vaikų švietimo prieinamumą.

3. NVŠ lėšas Savivaldybė naudoja NVŠ programoms finansuoti ir Aprašo įgyvendinimui administruoti, neviršijant 3 proc. Savivaldybei skirtos lėšų sumos.

4. Informacija apie NVŠ lėšų skyrimo ir naudojimo tvarką Savivaldybėje skelbiama interneto svetainėje www.moletai.lt .

5. Šiame Apraše vartojamos sąvokos atitinka Lietuvos Respublikos švietimo įstatyme (toliau – Švietimo įstatymas) ir kituose teisės aktuose apibrėžtas sąvokas.

**II SKYRIUS**

**REIKALAVIMAI NVŠ TEIKĖJUI, NVŠ PROGRAMOMS IR NVŠ PROGRAMŲ VERTINIMAS**

6. Reikalavimai NVŠ lėšomis NVŠ programas įgyvendinantiems teikėjams nurodyti Neformaliojo vaikų švietimo lėšų skyrimo ir ~~naudojimo~~ **panaudojimo** tvarkos aprašo, patvirtinto Lietuvos Respublikos ~~švietimo ir mokslo~~ **švietimo, mokslo ir sporto** ministro 2018 m. rugsėjo 12 d. įsakymu Nr. V–758 „Dėl Neformaliojo vaikų švietimo lėšų skyrimo ir panaudojimo tvarkos aprašo patvirtinimo“ (toliau - NVŠ lėšų skyrimo ir naudojimo aprašas) 13 –~~15~~ **14** punktuose.

7. Maksimalų mokinių skaičių NVŠ programos įgyvendinimo grupėje įsakymu nustato Savivaldybės administracijos direktorius.

8. Reikalavimai NVŠ programoms ir registravimas Neformaliojo švietimo programų registre (toliau – NŠPR) nustatytas NVŠ lėšų skyrimo ir naudojimo aprašo 16 – 18 punktuose.

9. NVŠ programos gali būti rengiamos nuo pusės metų iki dviejų metų laikotarpiui.

10. Molėtų rajono savivaldybės administracijos direktorius skelbia NVŠ programų konkursus. Kvietimas NVŠ teikėjams teikti NVŠ programos atitikties reikalavimams paraiškas skelbiamas Savivaldybės interneto svetainėse. Paraiškos, pateiktos po skelbime nurodyto termino pabaigos, nevertinamos.

11. NVŠ programoms vertinti Savivaldybės administracijos direktoriaus įsakymu sudaroma komisija (toliau – Komisija). Komisija sudaroma iš įvairių institucijų atstovų ir nepriklausomų vertintojų, turinčių patirties NVŠ srityje. Komisija vadovaujasi Savivaldybės administracijos direktoriaus patvirtintais Komisijos veiklos nuostatais.

12. NVŠ programa teikiama vertinti Komisijai.

13. Sausio ir rugsėjo mėnesiais Komisija Savivaldybės administracijos direktoriaus nustatyta tvarka atlieka naujų programų atitikties vertinimą ir programų atitikties galiojimo pratęsimą pagal NVŠ programos vertinimo kriterijus, nurodytus NVŠ lėšų skyrimo ir naudojimo aprašo 2 priede.

14. Savivaldybės administracijos direktorius, atsižvelgdamas į Komisijos siūlymą, įsakymu patvirtina NVŠ programų atitinkančių reikalavimus ir NVŠ programų, kurioms pratęsiama atitiktis reikalavimams bei galiojimo (akreditavimo) trukmė, sąrašą.

15. Esant pažeidimams dėl programos vykdymo proceso ar ugdymo kokybės, Savivaldybės administracijos direktoriaus sprendimu programos atitiktis panaikinama.

16. Apie NVŠ programos atitikimą reikalavimams pažymima Neformaliojo švietimo programų registre NVŠ lėšų skyrimo ir naudojimo apraše nustatyta tvarka.

17. NVŠ programos, atitinkančios reikalavimus, skelbiamos Savivaldybės interneto svetainėje www.moletai.lt kartu su kvietimu vaikams (tėvams, globėjams, rūpintojams) registruotis į NVŠ programą.

**IiI SKYRIUS**

**NVŠ LĖŠOS, JŲ NAUDOJIMAS**

18. NVŠ teikėjui lėšos skiriamos, jei mažinamas Savivaldybės, valstybės ar kito švietimo teikėjo nustatytas atlyginimas (mokestis) už NVŠ tiek, kiek savivaldybė skiria mokiniui lėšų NVŠ programoje dalyvauti.

19. NVŠ lėšomis gali būti finansuojama tik viena mokinio pasirinkta NVŠ programa, kuriai skiria lėšas Savivaldybė, nepriklausomai, kurioje savivaldybėje jis gyvena ir mokosi pagal bendrojo ugdymo programą.

20. NVŠ lėšos švietimo teikėjams apskaičiuojamos pagal mokinių, pasirinkusių NVŠ programas bei sudariusių su švietimo teikėjais ugdymo(si) sutartis, skaičių vasario 1 d. pirmam pusmečiui ir spalio 1 d. antram pusmečiui.

21. NVŠ lėšų suma vienam NVŠ programoje dalyvaujančiam mokiniui yra 15 eurų per mėnesį, jei pagal pasirinkusių NVŠ programas mokinių skaičių galima visiškai finansuoti gautomis NVŠ lėšomis.

22. Jeigu pagal Aprašo 19-20 punktų nuostatas apskaičiuota lėšų suma visiems švietimo teikėjams bus didesnė, nei iš viso gauta NVŠ lėšų suma, tai:

22.1. finansuojant NVŠ programas prioritetas teikiamas programoms, vadovaujantis ~~Neformaliojo vaikų švietimo lėšų skyrimo ir naudojimo tvarkos aprašo, patvirtinto Lietuvos Respublikos švietimo, mokslo ir sporto ministro 2018 m. rugsėjo 12 d. įsakymu Nr. V-758 „Dėl Neformaliojo vaikų švietimo lėšų skyrimo ir naudojimo tvarkos aprašo patvirtinimo“~~ **NVŠ lėšų skyrimo ir naudojimo aprašo** 61 punktu;

22.2. kitiems NVŠ programas pasirinkusiems mokiniams ugdyti pagal NVŠ programas lėšų dydis eurais per mėnesį bus mažinamas taip: visa NVŠ lėšų suma, skirta pusmečiams, ir pagal Aprašo 22.1 papunktį apskaičiuotas lėšų sumos skirtumas dalijamas iš pusmečio mėnesių ir likusių mokinių skaičiaus.

23. Jeigu pagal Aprašo 19–20 punktų nuostatas apskaičiuota lėšų suma visiems švietimo teikėjams bus mažesnė nei iš viso Savivaldybėje gauta NVŠ lėšų suma, tai mokiniams ugdyti pagal NVŠ programas lėšų dydis eurais per mėnesį bus atitinkamai didinamas, bet mažesnis nei 20 eurų.

24. NVŠ teikėjas sudaro dalyvavimo NVŠ programoje mokymo sutartis su mokinių tėvais (globėjais, rūpintojais) elektroniniu būdu užpildydamas mokymo sutartį (NVŠ lėšų skyrimo ir naudojimo aprašo 3 priedas) ir per 3 darbo dienas nuo sutarties pasirašymo registruoja mokinius Mokinių registre, pažymėdamas finansavimo NVŠ lėšomis požymį ir pateikia Savivaldybės administracijai programoje dalyvaujančių mokinių skaičių, vardus ir pavardes. Savivaldybės administracija, nepažeisdama ~~Asmens~~ **Lietuvos Respublikos asmens** duomenų teisinės apsaugos įstatymo nuostatų**,** turi teisę prašyti NVŠ teikėjo patikslinti informaciją apie NVŠ programose dalyvaujančius mokinius ir jų finansavimą.

25. NVŠ programoje dalyvaujantiems mokiniams baigus programą ar nutraukus ugdymo sutartį, NVŠ teikėjas per 3 darbo dienas Mokinių registre pašalina įrašą apie mokinio dalyvavimą NVŠ lėšomis finansuojamoje programoje.

26. Savivaldybės administracijos direktorius įsakymu skiria lėšas NVŠ programų vykdytojams NVŠ programų, atitinkančių reikalavimus ir NVŠ programų, kurioms pratęsta atitiktis reikalavimams bei galiojimo (akreditavimo) trukmė, vykdymui.

27. Lėšų naudojimo sutartį, kurioje numatyti NVŠ teikėjo įsipareigojimai, kitos sąlygos ir atsakomybė už netinkamą NVŠ lėšų naudojimą (1 priedas) su finansavimą gavusiuNVŠ teikėju pagal mokinių, sudariusių sutartis dėl dalyvavimo NVŠ programoje, skaičių pasirašo Savivaldybės administracijos direktorius ir NVŠ teikėjo vadovas.

28. Pasirašius NVŠ programų vykdymo ir finansavimo sutartį ir fiksavus kiekvieno programos vykdymo mėnesio paskutinę dieną Mokinių registre NVŠ programą lankančių mokinių skaičių lėšos pervedamos į NVŠ teikėjo sąskaitą per 10 dienų nuo jų gavimo į Savivaldybės sąskaitą dienos.

29. NVŠ teikėjas užtikrina programos tikslų ir uždavinių įgyvendinimą**,** atsako užlėšų panaudojimą pagal tikslinę paskirtį bei nepanaudotų lėšų grąžinimą į Savivaldybės sąskaitą.

**IV SKYRIUS**

**ATSISKAITYMAS UŽ NVŠ LĖŠAS**

30. NVŠ teikėjai, gavę finansavimą, įvykdę programas per 5 dienos Savivaldybės administracijai pateikia Buhalterinės apskaitos dokumentų, pagrindžiančių lėšų panaudojimą, suvestinę (2 priedas).

31. NVŠ teikėjai nepanaudotas lėšas grąžina į Savivaldybės sąskaitą iki einamųjų metų gruodžio 21 d.

32. Savivaldybės administracija kontroliuoja šių lėšų panaudojimą pagal tikslinę paskirtį, nustato stebėsenos vykdymo tvarką, užtikrina programų vykdymo kokybę ir priežiūrą.

33. Savivaldybės administracija už gautą finansavimą atsiskaito NVŠ lėšų skyrimo ir naudojimo apraše nustatyta tvarka.

**V SKYRIUS**

**BAIGIAMOSIOS NUOSTATOS**

34. NVŠ programų finansavimui gali būti naudojamos rėmėjų, tėvų ir kitos lėšos teisės aktų nustatyta tvarka.

35. NVŠ teikėjai turi siekti, kad NVŠ programos būtų įgyvendinamos kuo arčiau vaiko gyvenamosios vietos ar mokyklos, kurioje jis mokosi, kad į programas būtų įtraukiama kuo daugiau vaikų, kurie nelanko jokių NVŠ užsiėmimų po pamokų. Rekomenduojama NVŠ programas įgyvendinti bendrojo ugdymo mokyklų, kultūros įstaigų ir kitose saugiose, ugdymui pritaikytose erdvėse.

36. Šio Aprašo nuostatos keičiamos Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_

Molėtų rajono savivaldybės

neformaliojo vaikų švietimo

lėšų skyrimo ir naudojimo

tvarkos aprašo

1 priedas

**NVŠ PROGRAMŲ VYKDYMO IR FINANSAVIMO SUTARTIS**

20........ m.............. d. Nr.

Molėtai

Molėtų rajono savivaldybės administracija (toliau – Savivaldybės administracija), atstovaujama Savivaldybės administracijos direktoriaus .............................., veikiančio pagal Savivaldybės administracijos nuostatus, ir .......................... (toliau - NVŠ teikėjas), atstovaujamas ..................................veikiantis pagal ...........................nuostatus (įstatus, verslo liudijimą, individualios veiklos pažymą), sudarė šią NVŠ programų vykdymo ir finansavimo sutartį (toliau-sutartis) neformaliojo vaikų švietimo (toliau- NVŠ) programai įgyvendinti:

**I. SUTARTIES OBJEKTAS**

1. Savivaldybės administracija, vadovaudamasi ...........................................................................

(savivaldybės administracijos direktoriaus įsakymas)

įsipareigoja skirti ......................................................................................................Eur NVŠ programai ...........................................................................................................................................,

(programos pavadinimas , programos kodas)

iš Molėtų rajono savivaldybei skirtų Europos Sąjungos finansinės paramos, bendrojo finansavimoir kitų Lietuvos Respublikos valstybės biudžetolėšų savivaldybės programos „Molėtų rajono savivaldybės ugdymo proceso užtikrinimo programos“ (kodas - 06) priemonei „Neformaliojo vaikų švietimo programų vykdymo užtikrinimas“.

2. NVŠ programos sutartinis mokinių skaičius .............................................................................

( programos vykdymo laikotarpis , mokinių skaičius, vienam mokiniui skiriama suma)

**II. SUTARTIES ŠALIŲ ĮSIPAREIGOJIMAI IR TEISĖS**

3. NVŠ teikėjas įsipareigoja:

3.1. įgyvendinti šios sutarties 1 punkte nurodytą NVŠ programą ir gautas lėšas naudoti vadovaujantis galiojančiais Lietuvos Respublikos viešųjų pirkimų ir kitais įstatymais bei teisės aktais;

3.2. organizuoti ugdymo procesą pagal informaciją, pateiktą NVŠ programos atitikties reikalavimams paraiškos formoje;

3.3. sumažinti NVŠ programos kainą mokiniui per mėnesį lygiai tokia suma, kokia buvo skirtas Savivaldybės nustatytas finansavimas (...................... Eur/ mėn.)

3.4. tinkamai tvarkyti Mokinių registro duomenis (per 3 darbo dienas įregistruoti ir išregistruoti mokinius), laiku atlikti pakeitimus Mokinių registre;

3.5. ne vėliau kaip kiekvieno mėnesio paskutinę dieną išsaugoti elektroninėje laikmenoje NVŠ programą lankančių mokinių sąrašo išrašą iš Mokinių registro; nekeisti mokinių registro duomenų einamųjų metų kiekvieno mėnesio paskutinę darbo dieną;

3.6. nebevykdomą programą, jei nebuvo pratęsta, išregistruoti iš Neformaliojo švietimo programų registro;

3.7. vykdyti mokinių lankomumo apskaitą;

3.8. Savivaldybės administracijai atsiskaityti už NVŠ programos veiklą, kuriai finansuoti skiriamos lėšos ir už jos vertinimo kriterijų įvykdymą bei už lėšų panaudojimą, pateikiant Buhalterinės apskaitos skyriui – pasibaigus programos vykdymui per 5 dienasbuhalterinės apskaitos dokumentų, pagrindžiančių lėšų panaudojimą, suvestinę (**Molėtų rajono savivaldybės neformaliojo vaikų švietimo lėšų skyrimo ir naudojimo tvarkos aprašo** 2 priedas);

3.9. NVŠ programai vykdyti skirtas ir nepanaudotas lėšas grąžinti į Savivaldybės administracijos sąskaitą iki einamųjų metų gruodžio 21 d.;

3.10. savo jėgomis ir lėšomis pašalinti dėl savo kaltės padarytus trūkumus, pažeidžiančius šios sutarties sąlygas;

3.11. ne pagal šios sutarties 1 punkte programos vykdymui ir nesilaikant sutarties sąlygų panaudotas lėšas nedelsiant grąžinti į Savivaldybės administracijos sąskaitą;

3.12. nedelsiant raštu pranešti Savivaldybės administracijai, kad negali įvykdyti NVŠ programos arba NVŠ programos vykdymą tęsti netikslinga, ir grąžinti skirtas lėšas į Savivaldybės administracijos sąskaitą;

3.13. nedelsiant raštu informuoti Savivaldybės administraciją apie rekvizitų pakeitimus ir jų priežastis;

3.14. su sutarties įgyvendinimu susijusius dokumentus (sudarytas paslaugų sutartis, lankomumo žurnalą ir grafikus) saugoti 10 metų po sutarties pasibaigimo.

3.15. bendradarbiauti su Savivaldybės administracijos atsakingais darbuotojais, laiku teikti jiems visą prašomą informaciją, sudaryti jiems sąlygas apžiūrėti NVŠ programos vykdymo vietą, stebėti vykdomus užsiėmimus, susipažinti su dokumentais, susijusiais su sutarties vykdymu;

3.16. ne mažiau kaip vieną kartą per metus dalyvauti seminare/ mokymuose;

3.17. šios sutarties I skyriuje nurodytą NVŠ programą vykdyti iki .....................................

4. NVŠ teikėjas turi teisę:

4.1. kreiptis į Savivaldybės administraciją dėl informacinės ir metodinės pagalbos įgyvendinant šią sutartį;

4.2. dėl iš anksto nenumatytų priežasčių ar dėl atsiradusių aplinkybių, kurioms esant sutarties tikslo įgyvendinimas būtų neįmanomas, atsisakyti vykdyti sutartį. Tokiu atveju turi būti pateiktas oficialus raštas Savivaldybės administracija, o į Savivaldybės administracijos sąskaitą pervestos lėšos turi būti grąžintos ne vėliau nei per 5 dienas po oficialaus rašto pateikimo.

5. Savivaldybės administracija įsipareigoja:

5.1. finansuoti šios sutarties 1 punkte nurodytą NVŠ programą pagal sąmatą, pervedant lėšas į NVŠ teikėjo sąskaitą, nurodytą sutarties rekvizituose;

5.2. pastebėjus nukrypimų nuo šios sutarties sąlygų arba kitokių trūkumų, pranešti apie juos NVŠ teikėjui per 5 darbo dienas;

5.3. teikti NVŠ programai vykdyti reikiamus duomenis ir informaciją.

6. Savivaldybės administracija turi teisę:

6.1. reikalauti, kad NVŠ teikėjas pateiktų Savivaldybės administracijai duomenis, susijusius su sutarties vykdymu;

6.2. reikalauti pateikti šios sutarties 3.8. papunktyje nurodytas ataskaitas;

6.3. kontroliuoti pagal šią sutartį skirtų lėšų tikslinį panaudojimą;

6.4. paaiškėjus, kad NVŠ teikėjui skirtos lėšos panaudotos ne NVŠ programai vykdyti, kad į Mokinių registrą įregistruotas mokinys, už kurį Savivaldybės administracija skyrė lėšas NVŠ teikėjui, nelankė vykdomos programos užsiėmimų, kad NVŠ teikėjas laiku nepateikia Savivaldybės administracijai šios sutarties 3.8. papunktyje nurodytų dokumentų ar nesilaikant šios sutarties sąlygų - reikalauti, kad NVŠ teikėjas gautas lėšas nedelsdamas grąžintų į Savivaldybės administracijos atsiskaitomąją sąskaitą banke.

7. NVŠ programos veikla vertinama pagal šiuos kriterijus:

7.1. NVŠ programos veiklos turi būti įgyvendinamos ne rečiau kaip po 2 pedagoginio darbo valandas per savaitę arba ne mažiau kaip 8 pedagoginio darbo valandas per mėnesį. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei, laikotarpiu NVŠ programa gali būti įgyvendinama nuotoliniu būdu, jeigu sprendimas mokyti šiuo būdu priimtas valstybės ir / ar savivaldybės lygiu. Kitais atvejais NVŠ programa ar jos dalis gali būti įgyvendinamos nuotoliniu būdu, jei tai numatyta NVŠ programos atitikties reikalavimams paraiškos formoje;

7.2. NVŠ programos veiklose dalyvauja ne mažiau kaip .................... mokinių.

**III. SUTARTIES GALIOJIMAS IR NUTRAUKIMAS**

8. Sutartis įsigalioja nuo pasirašymo dienos ir galioja, kol įvykdomi sutartiniai įsipareigojimai.

9. Sutartis gali būti nutraukta:

9.1. šalių susitarimu;

9.2. pasibaigus sutarties teisiniam pagrindui;

9.3. kai šalys nevykdo savo įsipareigojimų arba iš esmės juos pažeidžia.

10. Savivaldybės administracija turi teisę vienašališkai nutraukti sutartį pranešdama apie tai NVŠ teikėjui prieš dešimt kalendorinių dienų, jei NVŠ teikėjas nevykdo įsipareigojimų ar pažeidžia šias sutarties sąlygas:

10.1. laiku nepateikė sutarties įgyvendinimo ataskaitų šioje sutartyje nustatyta tvarka;

10.2. sutartyje numatytam finansavimui gauti ar vykdydamas sutartį pateikė klaidingą informaciją arba nuslėpė informaciją, turinčią reikšmės sprendimui skirti lėšas arba tinkamai vykdymo kontrolei;

10.3. įgyvendindamas sutartį paržeidė Lietuvos Respublikos teisės aktų reikalavimus, susijusius su sutarties tikslo įgyvendinimu;

10.4. nustojo vykdyti veiklas arba nesilaikė sutarties 3 punkte nurodytų įsipareigojimų, arba negalėjo vykdyti 1 sutarties punkte nurodytos NVŠ programos ir apie tai neinformavo Savivaldybės administracijos atstovo;

10.5. nesudaro sąlygų ar neleidžia Savivaldybės administracijos įgaliotiems asmenims apžiūrėti vietoje ir (arba) patikrinti, kaip įgyvendinama NVŠ programa;

10.6. nevykdo sutarties sąlygų, nustatančių pareigą tvarkyti apskaitą taip, kad apskaitos informacija būtų tinkama, objektyvi ir palyginama, pateikiama laiku ir išsami;

10.7. įgyja likviduojamo ar bankrutuojančio ūkio subjekto statusą sutarties objekto įgyvendinimo metu;

10.8. patikros metu nustatyta, kad ugdymo procesas organizuojamas ne pagal sutarties 3.2 papunktį;

10.9. pažeidžia kitas sutarties sąlygas.

11. Nustačius arba gavus informacijos apie sutarties pažeidimus Savivaldybės administracijos įgaliotas asmuo ne vėliau kaip per 3 darbo dienas atlieka papildomą gautų dokumentų patikrinimą ir (arba) patikrą NVŠ programos įgyvendinimo vietoje.

12. ~~Atlikęs papildomą gautų dokumentų patikrinimą ir (arba) patikrą vietoje nustatęs pažeidimų, sustabdo mokėjimą, sprendimu nustatydamas terminą, per kurį padaryti pažeidimai turi būti pašalinti.~~

**Savivaldybės administracijai atlikus papildomą gautų dokumentų patikrinimą ir (arba) patikrą vietoje, ir nustačius pažeidimų, Savivaldybės administracijos direktorius įsakymu sustabdo lėšų mokėjimą, nustatydamas terminą, per kurį padaryti pažeidimai turi būti pašalinti.** NVŠ teikėjas gavęs informaciją apie priimtą sprendimą dėl lėšų mokėjimo sustabdymo ir pažeidimų pašalinimo, privalo per sprendime nustatytą terminą įvykdyti sprendime nurodytus reikalavimus ir apie jų įvykdymą raštu informuoti Savivaldybės administraciją.

13. Sustabdytą lėšų mokėjimą Savivaldybės administracija atnaujina tik kitai šaliai pašalinus pažeidimus.

14. NVŠ teikėjui per sprendime nustatytą terminą neįvykdžius nurodytų reikalavimų, Savivaldybės administracija per 5 darbo dienas parengia sprendimą dėl lėšų mokėjimo nutraukimo arba sumažinimo ir per 3 darbo dienas nuo sprendimo priėmimo informuoja apie šį sprendimą NVŠ teikėją.

15. Ši sutartis laikoma nutraukta, kai Savivaldybės administracija priima sprendimą nutraukti lėšų mokėjimą NVŠ teikėjui ir raštu informuoja apie sutarties nutraukimą.

**IV. KITOS SUTARTIES SĄLYGOS**

16. NVŠ programa laikoma įvykdyta, skirtas ir nepanaudotas lėšas grąžinus į Savivaldybės administracijos sąskaitą ir pateikus Savivaldybės administracijai visus šios sutarties 3.8. papunktyje nurodytus dokumentus.

17. Sutarties pakeitimai ir papildymai įforminami šalių susitarimu, kuris yra neatsiejama šios sutarties dalis.

18. Nė viena sutarties šalis nėra laikoma pažeidusi sutartį arba nevykdanti savo įsipareigojimų pagal Lietuvos Respublikos Vyriausybės 1996 m liepos 15 d. nutarimą Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“ .

19. Ginčai dėl šios sutarties sprendžiami derybų būdu, o nesusitarus - įstatymų nustatyta tvarka.

20. Sutartis sudaryta dviem vienodą teisinę galią turinčias egzemplioriais, po vieną kiekvienai šaliai.

21. Sutarties priedai yra neatsiejama šios sutarties dalis.

22. Sutartyje neaptartos sąlygos sprendžiamos vadovaujantis Lietuvos Respublikos teisės aktų nuostatomis.

Šalių adresai ir rekvizitai

Savivaldybės administracija

........................................................................................................................................................................

NVŠ teikėjas

................................................................................................................................................................

Sutarties šalių parašai

Savivaldybės administracija

........................................... ................................. ..................................

( pareigos) (parašas) ( vardas pavardė)

NVŠ teikėjas

................................................ .................................. ....................................

( pareigos) (parašas) ( vardas pavardė)

Savivaldybės administracijos atstovas, atsakingas už sutarties sudarymą:

.....................................................................................................................................................

NVŠ teikėjo atstovas, atsakingas už NVŠ programos įvykdymą:

.................................................................................

Molėtų rajono savivaldybės neformaliojo vaikų švietimo lėšų skyrimo ir naudojimo

tvarkos aprašo

2 priedas

**20........ METŲ BUHALTERINĖS APSKAITOS DOKUMENTŲ, PAGRINDŽIANČIŲ LĖŠŲ PANAUDOJIMĄ,**

**S U V E S T I N Ė**

20 m. d.

*(organizacijos pavadinimas, įm. kodas)*

*(projekto pavadinimas)*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Eil. Nr. | Išlaidų klasifikacija | | Suma (Eur) | | Apskaitos dokumentai | | | | |
| straipsnis | pavadinimas | skirta | panaudota | Pirkimo dokumentas (sąskaita faktūra, kvitas, žiniaraštis ir kt.) | | Apmokėjimo dokumentas (mokėjimo nurodymas, sąskaitos išrašas) | | Paskirtis (kokios prekės ar paslaugos įsigytos) |
| data | numeris | data | numeris |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
| **Iš viso** | | |  |  |  | | | | |

Patvirtiname, kad šioje ataskaitoje nurodytos išlaidų sumos atitinka išlaidas pateisinančius dokumentus ir biudžeto išlaidų sąmatos įvykdymo ataskaitą.

Organizacijos vadovas ……………………………

*(parašas) (vardas ir pavardė)*

Finansininkas ...........................................

*(parašas) (vardas ir pavardė)*

Ataskaitą užpildęs asmuo

vardas, pavardė, tel., el. paštas